### Resume

Sommeren 2025 kommer DGI Landsstævne til Vejle. Det er [adresse] største idrætsfestival med 40 forskellige idrætter og ca. 5000 frivillige. Planlægning af DGI Landsstævne er i fuld gang og nu skal arealer og områder klargøres til DGI Landsstævne og efterfølgende den nye bydel [adresse].

Der søges om anlægsbevilling med henblik på igangsætning af anlægsarbejder vedr. rammer for Landsstævne DGI og byudvikling Ny Ella Christiansen.

### Sagsfremstilling

Det nuværende affaldsanlæg, som er beliggende på [adresse], fraflyttes i februar 2023. På arealet, der i dag fungerer som Genbrugsplads, skal den fremtidige bydel [adresse] udvikles til boliger.

Men inden den nye [adresse] bydel etableres, skal arealet etableres til DGI landsstævne med områder til arena og sportsaktiviteter. Området klargøres til forventelige 1.500 campingvogne og 3.000 telte på midlertidig campingplads. Stævneområdet skal betjene 200.000 – 250.000 måltider til deltagerne i telte og afholdelse af parader og koncerter. Der forventes 50.000 besøgende i Vejle by pr. dag, og derfor klargøres parkeringsarealer.

Klargøring til DGI Landsstævne sker i tæt koordinering med byggemodning af infrastrukturen til den fremtidige [adresse]. Dette med henblik på at skabe synergi omkring placering af midlertidige aktiviteter til DGI Landsstævne, kan være klargjorte og efterfølgende forbedret for boligområdet med placering af transformer, spildevandspumper osv. Budgettet til DGI Landsstævne indeholder midler til opbygning til stier og broer til håndtering af det meget store flow af deltagere ved DGI Landsstævnet. Gangstier og gangbroer på området opbygges til blivende forhold koordineret med ny [adresse], og til borgernes benyttelse af området fra 2023. Placeringer er valgt, så det stemmer med den fremtidige infrastruktur for bløde trafikanter.

Det store areal med jordopbygning, afvanding og græssåning fortages i foråret 2023. Dette er for at få flere vækstsæsoner af græsset på den nye store jordafrettede flade til DGI Landsstævne området. Der henvises til bilag med kortoverblik.

I det vedtagne budget for 2023-2026 afsatte Byrådet i alt 16,3 mio. kr. til anlægsarbejderne vedr. DGI. Rådighedsbeløbene er fordelt med 4,2 mio. kr. i 2023, 4,4 mio. kr. i 2024 og 7,7 mio. kr. i 2025. I denne sag søges om anlægsbevilling med henblik på igangsætning af de ovenfor nævnte projekter.

### Økonomi

![](data:image/png;base64...)

Opsummering af de bevillingsmæssige konsekvenser:

Sagen medfører, at der gives anlægsbevilling på i alt 16,3 mio. kr. til anlægsprojektet vedr. DGI Landsstævnet.

Høring:

Centralt Budget har ingen bemærkninger af bevillingsmæssig karakter.

### Sagens videre forløb

Sagen skal behandles i Økonomiudvalget og Byrådet

### Historik

Kommunaldirektøren indstiller, 30. januar 2023, pkt. 18:

at de bevillingsmæssige konsekvenser godkendes, jf. bevillingsskema under afsnittet Økonomi.

Beslutning fra Økonomiudvalget, 30. januar 2023, pkt. 18:

Anbefales.

### Beslutning

Godkendt.

Fraværende: Villads Jensen. I stedet mødte Øystein Christensen.